  Туспуктэм: Григорий Фомин Майя Бывальцева Удмуртиын волонтёръёс понна эмсузэрлэн ужезъя курсъёс усьтӥзы. Теориез дышетон Мер юрттэтъя штабын радъяськоз, тодонлыкъёссэс уж вылын эскерон – эм академиын. Со сярысь «Огъя Россия» партилэн улосвыл ёзэтэзлэн пресс-службаез ивортӥз. Мытэм курсъёс эм удысъя дышетскымтэ нылкышноослы чакламын. Татын соос эмчиос вуытозь нырысетӥ юрттэт сётыны дышетскозы. Курсъёс бере ожгар госпитальёсын санитар луыса ужаны, эмчиослы пациентъёсты утялтыны юрттыны быгатозы. Дышетон программаез Н. И. Пирогов нимо Росси эм университетын дасязы. Соя кылдытэм онлайн-курсэз Высшой партийной школалэн сайтысьтыз «Образование» люкетысьтыз шедьтыны луоз. Со борды улосвылъёсын эм дышетсконниосын практика радъяло. Москваын но Ижкарын сяна, та дыре семинаръёс Ростов-на-Дону карын орчытъяло ни. Азьланяз онлайн- но офлайн-курсъёсты мукет улосвылъёсын но лэзьыны малпало. Тодэ вайытом, та дыре Ижкарын мер юрттэтъя штабын нырысетӥ эмъюрттэт сётонъя занятиос ортчытъяло. Улосвыллэн тӧроез Александр Бречалов кичӧлтэмъя, соосты Горд кирослэн улосвыл ёзэтэзлэн кивалтӥсез Вячеслав Васильев нуэ. Али отын 50-лэсь трос адями дышетске. Тегъёс: волонтёръёс Дышетон тазалыкезутён Удмуртия  